Diari Oficial de la Generalitat Valenciana


Sumari del DOGV 3851, del 05-10-2000 (2000/8043)

ACORD de 26 de setembre de 2000, del Govern Valencià, pel qual es declaren d'urgent ocupació els béns i drets subjectes a un expedient d'expropiació forçosa de l'Ajuntament de Massanassa (València).
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3851

Data del DOGV
:   05-10-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/8043


Data del document
:   26-09-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Massanassa
    * administració local
    * expropiació

ACORD de 26 de setembre de 2000, del Govern Valencià, pel qual es declaren d'urgent ocupació els béns i drets subjectes a un expedient d'expropiació forçosa de l'Ajuntament de Massanassa (València). [2000/F8043]
  
El Govern Valencià, en la reunió del dia 26 de setembre de 2000, adoptà l'acord següent:
  
L'Ajuntament de Massanassa, després de l'aprovació del projecte d'obres i el compliment dels requisits legals, sol·licità la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de dotació de zona verda conforme al pla general d'ordenació urbana aprovat el 18 de desembre de 1990.
  
Aquesta declaració d'urgent ocupació es justifica per les raons següents:
  
L'obra de dotació de zona verda conforme al pla general d'ordenació urbana aprovat el 18 de desembre de 1990 ha de realitzar-se amb celeritat, ja que els terrenys estan situats en una zona de col·legis públics i nucli poblacional dens amb elevada població infantil i jove que requereix un lloc d'esplai per a evitar el perill que suposa el joc en carrers de forta densitat de trànsit, fet que justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, i no s'hi han presentat al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament de Massanassa per a l'execució del projecte de dotació de zona verda conforme al pla general d'ordenació urbana aprovat el 18 de desembre de 1990.
  
Relació de béns afectats
  
Titular: Josefa Alonso Puertes.
  
Domicili: carrer d'A. Mª Pastor, 7.
  
Referència cadastral: 3861303.
  
Referència registral: tom 1792, finca 6187.
  
Superfície: 285,09.
  
Ubicació: carrer de C. Arenal, 21.
  
Titular: P. Cantero Gómez.
  
Domicili: carrer de M. Benlliure, 41.
  
Referència cadastral: 3861302.
  
Referència registral: tom 1791, finca 6188.
  
Superfície: 326,60.
  
Ubicació: carrer de Sant Miquel, 16.
  
Aquest acord haurà de publicar-se en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant les al·legacions a l'únic efecte d'esmenar possibles errades produïdes en indicar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, en si és el cas, contra la desestimació presumpta d'aquest pel transcurs d'un mes, es podrà interposar en el termini de dos mesos un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat el recurs administratiu potestatiu de reposició no es podrà interposar el recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46 de la Llei 29/1988, de 13 de juliol, Reguladora de la Jurisdicció Contenciosa Administrativa.
  
b) Directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, conformement amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que els interessats puguen exercitar qualsevol altra via que estimen oportuna.
  
València, 26 de setembre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO